KLUBI 700
Katsotaan, miten rukous auttoi Michael Pruett -nimistä miestä.
Michael joutui hengenvaaralliseen moottoripyöräonnettomuuteen.
Hänen ystävänsä ja perheensä alkoivat rukoilla.
Rukous ilmeisesti pelasti Michaelin hengen.
En pystynyt väistämään. Jouduin hyppäämään pois pyörän selästä.
Michael yritti välittää kiinteistöjä Jackson Holessa Wyomingissa.
Perheasiat painoivat mieltä.
Minulla oli riitoja tyttöjen kanssa.
Yritin hallita elämääni.
Sain itseluottamusta rahasta, menestyksestä, -
onnistuneista asuntokaupoista jne.
Kesällä 2012 Michael oli matkalla kotiin näytettyään asuntoa.
Hänen eteensä ajoi kuorma-auto, eikä hänellä ollut kypärää päässä.
Törmäsin suoraan autoon. Menetin tajuntani. Jouduin auton alle.
Palomiehet näkivät onnettomuuden läheisestä ravintolasta, -
ja apu saapui pian.
Uhri makasi verilammikossa, ja puolet päästä näytti puuttuvan.
Näky oli hirvittävä. Epäilimme selkärangan vaurioituneen.
Hänet piti saada nopeasti hoitoon.
Michael kiidätettiin sairaalaan. Dawn-vaimo kuuli kotoa sireenin.
Kuulin niin monta sireeniä, että tiesin jotain vakavaa tapahtuneen.
Tiesin heti, että kyseessä oli Michael.
Lähetin hänelle tekstiviestin. Kävelin edestakaisin.
Hoin: "Vastaa nyt. Vastaa nyt." - Sairaalasta soitettiin juuri silloin.
Mentyään sairaalaan Dawn järkyttyi nähdessään Michaelin tilan.
Hetki oli kauhistuttava. Tunsin itseni aivan avuttomaksi.
En voinut tehdä yhtään mitään.
Silloin ajattelin: "Dawn, voit sentään rukoilla.
Voit pyytää toisiakin tulemaan rukoilemaan."
Puolen tunnin kuluttua teho-osasto oli täynnä rukoilevia ystäviä.
Laitoimme kätemme Michaelin päälle ja pyysimme, että Jumala parantaisi.
Sitä Michael tarvitsi kipeästi.
Meillä on uskovina Jumalan antama mahdollisuus -
rukoilla näin ihmisten puolesta.
Magneettikuvassa näkyi, että osa selkärangasta oli pirstaleina.
Selkäydin oli melkein poikki.
Lääkärin kasvoilta näkyi, -
ettei tilanne päättyisi hyvin.
Michael tarvitsi erikoissairaanhoitoa.
Kun häntä valmistettiin siirtoon, vaimo ja ystävät puuttuivat asiaan.
Laskimme kätemme Michaelin päälle vielä kerran ennen siirtoa.
Henkilökuntaa ärsytti, mutta emme välittäneet.
Aioimme rukoilla.
Selkärankakirurgi Meic Schmidt valmisteli suuren riskin leikkauksen.
Hänen selkärangassaan oli vaikea murtuma.
Sellainen vamma aiheuttaa yleensä halvaantumisen.
Leikkaus oli välttämätön mutta voisi pahentaa tilannetta.
Dawn jatkoi rukoilemista - Tiesin sisimmässäni, -
ettei Michael paranisi ilman Jumalan voimaa.
Tiesin sen ihan varmasti.
Michaelin sisar tuli mukaan rukoilemaan uudella voimalla.
Hän kutsui Pyhän Hengen paikalle vuodattamaan Michaelille -
Jumalan lupaamaa rauhaa, armoa ja paranemista.
Hänen rukoustensa kautta siunaus laskeutui huoneeseen.
Monen tunnin kuluttua Dawn kuuli leikkauksen onnistuneen.
Kun Michael alkoi toipua Dawnin uskonelämä alkoi muuttua.
Kokemus muutti uskonelämäni perusteellisesti.
Olin lukenut Jumalasta Raamatusta ja antanut hänelle elämäni, -
mutta nyt hänestä tuli minulle todellinen.
Hän voi tehdä mitä tahansa, jos uskot, pyydät ja antaudut.
Kun Michael tuli tajuihinsa, Jumalasta tuli hänelle tärkein.
Aloin etsiä Jumalaa heti, kun heräsin.
Olen päässyt tapahtuneen tuloksena lähemmäksi Jumalaa.
Luovutin elämäni hallinnan Jeesukselle.
Seuraavien viikkojen aikana Michael toipui ihmeellisesti.
Hän parani täysin, vaikka leikkaus olisi voinut halvaannuttaa hänet.
Michaelin paraneminen on ihme. Hän kykenee toimimaan, -
eikä hänellä oli aivovauriota eikä mitään estettä liikkumisessa.
Kirjassaan Michael kertoo, että onnettomuuden ja toipumisen kautta -
hänen elämäänsä ja perheeseensä tuli järjestys ja rauha.
Jumala voi tehdä vaikeuksissa suuria asioita, jos turvaamme häneen.
Näen tapahtuneessa Jumalan käden jäljen yhä selkeämmin.
Jeesus on todellinen.
Hän on sama eilen, tänään ja iankaikkisesti.
Hän on läsnä, rakastaa meitä ja pitää meistä huolta.
Sanot ehkä: "Niin tapahtui Michaelille, mutta entä minun tilanteeni?"
Mikset sinäkin voisi parantua ja saada siunauksen?
Jumala voi tehdä monin verroin enemmän, kuin osaamme pyytää -
tai ymmärrämme.
Jeesus sanoi: "Jumalalle on kaikki mahdollista."
Meille on tullut tuhansia rukouspyyntöjä.
Eräällä pastorilla on pehmytkudossarkooma.
Tässä pyydetään, että asunto menisi kaupaksi ja uusi löytyisi.
Erään aviomiehen tarvitsee päästä eroon alkoholista.
Joku rukoilee, ettei suurentunut eturauhanen merkitsisi syöpää.
Joku pyytää kivuliaan olkapään paranemista.
Kolmen pojan äidillä on aivovaltimon pullistuma.
Eräs veli tarvitsee neuvoja ja rahaa talonsa korjaamiseen.
Joku tarvitsee voimaa laihduttaa 90 kg. On paljon muita aiheita.
Tässä ovat tuhannet rukousaiheet, joita meille on lähetetty.
Rukoilemme Wendyn kanssa nyt aiheiden puolesta.
Isä, kiitos Jeesuksen nimessä, että paransit Michaelin.
Kiitos, että vastaat ihmisille.
Sinä voit tehdä paljon enemmän, kuin mitä anomme tai ymmärrämme.
Katsojien joukossa on halvaantuneita, joilla on selkärankavaurioita.
Herra, kosketa heitä. Anna tunto, liikuntakyky ja täysi parantuminen.
Jollakin on keuhkosyöpä. Pyydämme uskossa, että paranet.
Tulkoon Pyhän Hengen voitelu elämääsi.
Nyt Herra parantaa jonkun, jolla on virtsarakon syöpä.
Nyt Pyhän Hengen voitelu parantaa syöpiä.
Jumala parantaa nyt jonkun kilpirauhasvaivan.
Jumala koskettaa nyt jonkun kivuliasta jalkaa. Ota vastaan paraneminen -
Jeesuksen nimessä.
Joku nuorukainen tuntee olevansa eksyksissä.
Et oikein tiedä, mihin kuulut. Jumala on kuullut rukouksesi.
Jumala näyttää sinulle oikean tien ja avaa oikean oven.
Jumala koskettaa nyt jonkun kivuliasta olkapäätä.
Jumala, sinä parannat valtimon- pullistumia sekä mielen sairauksia.
Jeesuksen nimessä.
Kosketa katsojia voimallasi.
Herra, ota pois leukemia, diabetes ja muut ihmisiä vaivaavat taudit.
Vapautukoot katsojat Jeesuksen nimessä. Aamen!
Voit myös soittaa meille.
Soita, jos sinulla on rukousaihe tai olet saanut rukousvastauksen.
Oletko koskaan halunnut kuulla Jumalan äänen? Se on mahdollista.
Pastori Robert Morris kertoo taivaan taajuudelle virittäytymisestä.
Palaamme kohta aiheeseen.
Isäni kuoli ennen syntymääni.
Äitini kuoli sinä päivänä, kun synnyin.
Ennen kuin tulin tänne, minun piti tehdä työtä koko ajan.
Mutta nyt voin käydä koulua ja oppia siellä paljon.
Uudet vanhempani ja ystäväni rakastavat minua. Täällä on hyvä olla.
Tukesi mahdollistaa tällaiset asiat.
Tuhannet saavat uuden elämän, koska välitit ja teit lahjoituksen.
Kiitän uusia yhteistyökumppaneitamme.
Apunne auttaa muuttamaan monen ihmisen elämää.
Kun autamme yhdessä, ihmeitä tapahtuu.
Menkää siis ja tehkää kaikki kansat minun opetuslapsikseni...
Alussa Jumala loi taivaan ja maan.
Ja kaikki oli hyvin. Jumala loi meidät yhteyteensä.
Elämään yhdessä perheenä.
Hän rakastaa jokaista kansaa, heimoa ja ihmistä.
Käännyimme Hänen luotaan. Syntimme erottaa meidät Hänestä.
Hän ei ole unohtanut meitä. Jeesus tuli taivaasta luoksemme.
Hänet ristiinnaulittiin syntiemme vuoksi.
Hän nousi kuolleista ja elää tänään.
Jeesus palaa takaisin. Sitä me odotamme.
Siihen saakka jaamme Jumalan rakkautta englanniksi, -
espanjaksi, saksaksi ja ranskaksi.
Jotta jokainen voisi oppia tuntemaan Jeesuksen.
Tämä on tehtävämme - intomme - tulevaisuutemme.
CBN 50 vuotta
Pastori Robert Morris sai viettää äsken "16-vuotispäiviä".
Gateway-seurakunta perustettiin 16 vuotta sitten.
Läsnä oli 180 henkeä. Nyt se on maan neljänneksi suurin kirkko.
Morrisin seurakunta tahtoo kuulla Jumalan äänen.
Robert Morris on Gatewayn johtava pastori Texasin Southlakessa.
Hänen kirjansa ja TV-ohjelmansa saavuttavat miljoonia ihmisiä -
kautta maailman.
Hän opettaa, että päivittäinen rukous kuuluu kristityn elämään.
Jokainen haluaa tavata lapsiaan ja lapsenlapsiaan säännöllisesti.
Jumala tahtoo kohdata lapsensa joka päivä ja puhua heille.
Uudessa kirjassaan hän opettaa meitä virittäytymään Jumalan taajuudelle -
kuullaksemme hänen äänensä.
Robert on täällä tänään. Tervetuloa! On ihana katsoa ohjelmiasi.
Seurakuntanne on kasvanut 16 vuodessa -
maan neljänneksi suurimmaksi.
Miten siinä niin kävi? - Jumala.
Jumala puhui. Hänen puheestaan kirjoitin uudessa kirjassanikin.
Ystävät kehottivat minua istuttamaan seurakunnan.
Ajattelin asiaa, mutta sitten ylleni tuli pyhä pelko.
En voinut perustaa seurakuntaa, ellei Jumala puhunut asiasta.
Pidin paasto- ja rukouspäivän. Herra puhui minulle hyvin selvästi -
1. Moos. 35:n ja 5. Moos. 11:n kautta.
Seurakunnan alkuvaikeuksissa saatoin aina nojata noihin sanoihin.
Jos aiomme uskovina tehdä Herran tahdon, -
meidän on välttämätöntä kuulla Jumalan ääni.
Ihmiset kysyvät sinulta koko ajan Jumalan äänen kuulemisesta.
Olen ollut pastorina 35 vuotta. Eniten minulta on kysytty sitä, -
miten Jumalan äänen voi kuulla.
Ihmisillä on kyky ja halu kuulla Jumalan puhuvan.
Vastaan kyselijöille, että uskovilla on kyky kuulla Jumalan ääni.
Jeesus sanoi: "Lampaani kuulevat ääneni."
Samaa hän ei sanonut paimenista.
Toki pastoritkin ovat lampaita ja saavat kuulla Herran äänen.
Ei vain pastorit, vaan kaikki lampaat kuulevat Herran äänen.
Tätä synnynnäistä kykyä tulee harjaannuttaa kuten lastenkin.
Voimme opiskella asiaa esim. kirjoista. Voimme kehittyä siinä.
Opimme tunnistamaan, onko kuulemamme ääni Jumalan ääni.
Miten sitten voimme virittäytyä Jumalan aaltopituudelle?
Pitääkö hiljentyä tiettyyn aikaan? - Ajankohdalla ei ole väliä.
Esim. klo 5 aamulla ei sovi minulle. - Ei minullekaan.
Olen itse iltaihminen ja rukoilen aina iltaisin.
Minua vähän vaivaa kehotus "etsiä Jumalaa varhain".
Jumalan aaltopituudelle virittäytyminen on sitä, -
että toimii kuin Mooses, joka pysähtyi katsomaan palavaa pensasta.
Kerran kun muut lähtivät, Aabraham lähestyi Herraa.
Sekä Moosesta että Aabrahamia kutsutaan Sanassa Jumalan ystäviksi.
Ystävän kanssa vietetään aikaa.
On hyvin tärkeää varata aikaa Jumalan seurassa olemiseen.
Jos sovimme tapaamisen, Herra on paikalla jo ennen meitä.
Mitä tarkoitat kirjassasi hyvällä taloudenhoidolla?
Jos Jumala puhuu sinulle, tee, mitä hän käskee.
Kyse voi olla esim. viestin lähettämisestä.
Jos et tee niin, miksi hän puhuisi sinulle lisää?
"Sillä jolla on, annetaan lisää", soveltuu myös Jumalan kuunteluun.
"Niille, jotka kuulevat, annetaan lisää."
Luultavasti jokainen katsoja on joskus kuullut Jumalan äänen sydämessään.
Yleensä Jumala ei puhu korvin kuultavalla äänellä.
Tavallisesti Jumalan puhe tulee vaikutelmana.
Kun noudatamme ohjetta, Jumala antaa meille lisää.
Monet ajattelevat: "En ole varma, oliko tuo ajatus Jumalasta."
Kun olin rukouksessa, koin, että piti rukoilla sisareni puolesta.
Tein niin, ja kohta hän soitti.
Hän itki ja tarvitsi rukousta. Sain lohduttaa häntä kertomalla, -
että koin juuri kehotusta rukoilla hänen puolestaan.
Paholainen ei kehota ketään rukoilemaan.
Ja vaikka rukous olisi lähtöisin meistä itsestämme, -
rukous on hyvä asia, jos pyydämme hyvää.
Voimme myös pyytää Jumalalta asialle vahvistusta.
Pitääkö kuulemamme yhtä Jumalan Sanan kanssa?
Voimme myös pyytää joltain hurskaalta ihmiseltä neuvoja.
Paras vahvistus on rauha. "Vallitkoon sydämissänne Kristuksen rauha."
Sana "vallita" tarkoittaa erotuomaria. Hän ratkaisee asian.
Jos sinulla ei ole asiasta rauhaa, peräänny.
Kirjassasi puhut myös Jumalan äänen kuulemisesta toiselle henkilölle.
Esimerkki, josta nyt kerron, ei ole kirjasta, koska se tapahtui juuri.
Tammikuussa pidimme 21 päivän paaston.
Miniämme rukoili, että jos heidän tuli hankkia vielä lasta, -
he saisivat sanan jonkun läheisen kautta.
Hän lauloi ylistystiimissä. Herra sanoi minulle: "Hän on raskaana."
Sinä iltana koko perheemme oli koolla.
Sanoin: "Minulla olisi ilmoitusasia."
Sanoin: "Bridge on raskaana." He sanoivat, ettei hän voi olla.
Ilmoititko sen seurakunnalle? - Ei, kun perheelle.
Heillä on kaksi poikaa, joiden välissä oli ollut kaksi keskenmenoa.
Huomattiin, ettei Bridgetten keho tuottanut progesteroni-hormonia.
Kun sanoin, että hän on raskaana, Bridgette meni lääkäriin.
Lääkäri sanoi, ettei hän voinut olla raskaana.
Hän alkoi ottaa progesteronia ja palasi takaisin kuukauden kuluttua.
Lääkäri sanoi: "Olet raskaana." Raskauden alkamisaika laskettiin.
Hän oli ollut raskaana 34 päivää. Olin saanut sanan 33 päivää aiemmin.
Hän alkoi ottaa progesteronia estääkseen keskenmenon.
Jumala puhuu meille, jotta voisimme elää yltäkylläistä elämää.
Sain ihan kylmänväreitä tuosta kertomuksesta.
Kiitos, Robert. Hänen kirjaansa voi ostaa kirjakaupoista.
Oli hienoa, että hän tuli käymään. Nyt on kysymysten aika.
"Olen alkanut joogata. Naapurini mielestä se on syntiä.
Onko jooga pahasta?" Vastaamme kohta siihen ja muihin kysymyksiin.
Ilo saa meidät toimimaan. Ja se vetää puoleensa.
Alkaa ketjureaktio, ja täytyn ilolla.
On mahtavaa, miten ilo saa liikkumaan
Oon iloinen ja tanssin, koska tiedän sen.
Liikun, koska olen iloinen.
Sydän on iloinen.
Tanssin, koska tiedän sen.
Liikun, koska olen iloinen.
Sydän iloitsee.
Jokaisessa lapsessa asuu sankari.
Johtaja.
Ystävä muille.
Hän, joka auttaa muita.
Hän, joka toimii oikein.
Unelmoi siitä, mitä voisi olla.
Silti he tarvitsevat apuamme.
Mitä minä nyt teen?
Mitä minä sanon?
Miten minun pitäisi tuntea?
Superkirja antaa vastauksia.
Esimerkit ovat lapsille tuttuja ja helppoja ymmärtää.
Se opettaa Jumalan sanaa lapsille.
Liity Superkirja - kerhoon.
Saat uusimmat jaksot heti kun ne ilmestyvät.
Hanki Superkirja, ja katso kuinka ihmeitä tapahtuu.
Katsotaan nyt teidän lähettämiänne kysymyksiä.
Catherine kirjoittaa: -
"Aloin harrastaa joogaa. Naapurini mielestä se on syntiä.
Netin mukaan kyse on hindu-jumalien palvelemisesta.
Olen ollut uskossa 47 vuotta. Onko joogasta haittaa hengellisesti?"
Nykyään joogassa on venytyksiä. Ne ovat tehokkaita.
Venyttely on hyvä asia ennen ankaraa treeniä.
Mutta valitettavasti joogassa hoetaan mantraa, -
joka on rukousta hindujumalalle.
Jooga on tiiviisti sidoksissa hindulaisuuteen.
Rukoilet hindulaisuuden henkeä, mantroja hokiessa.
Venyttely kuulostaa hyvältä, -
mutta kun halusin mennä joogaan, Pyhä Henki sanoi ei.
Se oli oikein, koska jooga on sidoksissa hinduismin henkiin.
Pelkkä venyttely tekee kuitenkin hyvää. - Ehkä pilates on eri asia.
Kuntosalillani voi harrastaa pilatesta, mutten osallistu.
Tämä henkilö kirjoittaa: "Kumppanini otti minusta eron.
Seuraavana päivänä hänellä oli jo toinen tyttöystävä.
Mutta hän oli ollut onnellinen. Yritimme pitää Jumalan keskipisteenä.
Hän täyttää kohta 21 ja muuttuu koko ajan.
Ihmiset sanovat: 'Anna hänen mennä. Hän palaa kyllä.'
Miksi hän lähti? Mitä tein väärin?"
Olet 21-vuotias, Herra sinua siunatkoon.
Olet aika nuori vielä hätäilemään vakavista seurustelusuhteista.
Luulen, ettei seurustelunne ollut tarkoitettu. Anna sen mennä.
Muistatko, kun itse olit 21? Siinä iässä rakastuu syvästi.
Teinirakkauskin on tietysti olemassa.
Ja ihminen voi rakastua missä iässä vaan, joten en väheksy asiaa.
Elivätköhän he yhdessä? - Kuulosti vähän siltä.
Silloin pitäisi mennä naimisiin.
Seuraavan kerran, kun rakastut, hommatkaa ne sormukset.
Älkää asuko yhdessä, vaikka rakastatkin poikaystävääsi.
Mutta ensirakkaudet jäävät kyllä mieleen.
"Hommatkaa sormukset", oli hyvin sanottu.
Tämän päivän voimajae on Jaak. 1:17: -
"Jokainen hyvä anti ja jokainen täydellinen lahja tulee ylhäältä, -
valkeuksien Isältä, jonka tykönä ei ole muutosta, ei vaihteen varjoa."
Nähdään ensi viikolla. Hei!
Tiedän, miltä tuntuu olla yksin. - Olla nälissään.
Olla peloissaan. - En ole juhlinut syntymäpäiviäni.
Minulla ei ole perhettä.
Minä olen orpo.
Meitä on miljoonia muitakin.
Yhdessä voimme auttaa.
Voimme muuttaa näiden lasten elämän.
Tule mukaan Orphan's Promise -järjestöön.
Työ ulottuu eri maanosiin.
Se sisältää majoituksen, ruuan, koulutuksen, työvalmennuksen -
ja toivoa yksinäisille lapsille.
Jeesus sanoi, että minkä teette vähäisimmälle veljelle, teette Hänelle.
Tue Orphan's Promise- järjestöä ja rakasta lasta.
Kun haluat puhua jollekin joka välittää -
voit soittaa Klubi 700:n sielunhoitajalle.
Löydät numeron Internet-sivulta.
Suomennos: Annamari Kortelainen